open-index/open-wikipedia-markdown huggingface dataset:
Zvestovanie (Leonardo, 1472)

**Zvestovanie** () je názov obrazu renesančného umelca Leonarda da Vinciho z roku 1472.

Leonardo je autorom dvoch verzií s tematikou „Zvestovania Panne Márii“ (druhá verzia *[[Zvestovanie (Leonardo, 1478)|Zvestovania]]*, umiestnená v parížskom Louvri vznikla v roku 1478). 

Toto dielo vzniklo počas Leonardovho pôsobenia v umeleckej dielni Andreu del Verrocchia. Pôvodne bolo určené pre kláštor San Bartolomeo v Monteoliveto neďaleko Florencie a do Uffizi sa dostalo v roku 1867. Na maľbe badať vplyv florentskej maliarskej školy, najmä výtvarný prejav Sandra Botticelliho. Zobrazenie perspektívy a postáv tu pôsobí mierne neohrabane.

Obraz zachytáva tradičný námet, kedy archanjel Gabriel prichádza Panne Márii zvestovať narodenie Ježiša Krista (Lk 1:26-38). Na pozadí schematicky načrtnutej krajiny anjel s ľaliou v ľavej ruke a so žehnajúcim gestom pravej ruky zvestuje Márii Božiu vôľu. Tá v úľaku no súčasne s výrazom hlbokej úcty naznačenom gestom ľavej ruky prijíma túto zvesť.

Dielo je zvláštne svojím priestorovým podaním. Zatiaľčo ľavá strana obrazu - anjel a stromy sú zobrazené klasicky z profilu, pravá strana s budovou je poňatá úplne priestorovo; Mária je zobrazená takmer v čelnom pohľade.

Obraz má v sebe symbolické prvky - ľalia v anjelovej ruke ako symbol čistoty a nevinnosti a mramorová truhlica pred Máriou pripomínajúca sarkofág je odkazom na hrob Piera Cosima de' Medici vo florentskej bazilike San Lorenzo, dielo Leonardovho učiteľa Verrocchia. 

Leonardove autorstvo tohto diela bolo dlho spochybňované. Pôvodne sa predpokladalo, že obraz je dielom iných, najmä starších majstrov (napr. Ghirlandaia resp. samotného Verrocchia). Pochybnosti vyvrátil nález Leonardových štúdií k tomuto dielu.

## Zdroje

* A. Guber, *Galereja Uffizi - Florencija*, Sovetskij chudožnik, Moskva, 1968
* E. Michelettiová, *Najkrajšie múzeá sveta - Florencia*, TRIO Publishing, Bratislava, 1996, ISBN 80-967324-2-0
* R. C. Wirtz, *Florencie - umění a architektura*, Slovart, Praha, 2007, ISBN 978-80-7209-873-6
* Ch. Stukenbrock, B. Topper, *1000 mistrovských děl evropského malířství 1300 - 1850*, Slovart, Praha, 2008, ISBN 978-80-7391-129-4

Kategória:Leonardo da Vinci
Kategória:Renesančné výtvarné umenie
Kategória:Galleria degli Uffizi
Hudobník (Leonardo)

**Hudobník** je názov obrazu, namaľovaného talianskym renesančným umelcom Leonardom da Vincim okolo roku 1485.

Obraz, známy aj pod označením *Portrét hudobníka*, vznikol počas Leonardovho pôsobenia v Miláne. Podľa niektorých odborníkov je pravdepodobne portrétom kapelníka tunajšieho dómu Franchina Gaffuria. Notový list, ktorý mladík drží v ruke, je narážkou na jeho povolanie. 

Z diela je zrejmý Leonardov zmysel pre to, čo na portréte považuje za dôležité. Na tmavom pozadí sa jasne vyníma tvár zobrazovanej osoby. So zovretými, úzkymi perami a zahĺbeným pohľadom, upreným do diaľky. 

Dielo, podobne ako mnohé ďalšie Leonardove práce ostalo nedokončené – súčasti odevu mladého muža sú prácou niektorého z umelcových žiakov.

## Zdroj
* Ch. Stukenbrock, B. Topper, *1000 mistrovských děl evropského malířství 1300 - 1850*, Slovart, Praha, 2008, ISBN 978-80-7391-129-4

Kategória:Leonardo da Vinci
Kategória:Renesančné výtvarné umenie
Kategória:Pinacoteca Ambrosiana
Kategória:Portréty
Červený

**Červený** môže byť:

* majúci červenú farbu, pozri červená
* osada v Česku v okrese Příbram, časť obce Nalžovice, pozri Červený (Nalžovice)
* prímenie, napr.:
** Abrahám Červený (1278 – 1325), uhorský veľmož
** Erik Červený, vikinský objaviteľ
* priezvisko, pozri Červený (priezvisko), napr.:
** Jaroslav Červený, viacero osôb
** Jiří Červený (1887 – 1962), český humorista, spisovateľ a hudobný skladateľ
** Rudolf Červený, viacero osôb
** Václav Červený, viacero osôb
** Václav František Červený (1819 – 1896), český vynálezca hudobných nástrojov, starý otec Jiřího
** Erna Červená (1900 – 1985), česká herečka
** Soňa Červená (* 1925), česká herečka a operná speváčka, dcéra Jiřího

## Pozri aj
* Červený drak
* Červený kríž
* Červený nadobor
* Červený obor
* Červený potok
* Červený trpaslík
* Červený Kameň
* Červený Kláštor
* Červený Kostelec
* Červený Újezd
* Červená
Čierny

**Čierny** môže byť:
*majúci čiernu farbu, pozri pod čierna
*priezvisko, pozri Čierny (priezvisko), napr.:
** Jozef Čierny, slovenský hokejista (* 1974), bratranec Ladislava
** Jozef Čierny, slovenský herec (* 1911 – † 1979)
** Ladislav Čierny, slovenský hokejista (* 1974)
** Dagmar Čierna-Lantayová (* 1941), slovenská historička
** Mária Čierna, slovenská publicistka
Topobo

**Topobo** je 3D robotická hračka vytvorená v laboratoriách MIT Massauschusets.
Jej podstatou je kompletizácia pohyblivých a nepohyblivých dielov, ktoré sú schopné simulovať predvedený pohyb !(tzv. kinetická pamäť). Prvý raz bola hračka predvedená na výstave Ars Electronica v septembri 2004 v Linzi.

## Externé odkazy
*Videá 

Kategória:Robotické hračky
Kategória:Roboty MIT
Dejiny biológie

Slovo **biológia** (gr. *bios*, *βιος* – život; *logos*, *λογος* – slovo) bolo pravdepodobne prvýkrát použité v diele Michaela Christopha Hanova -- *Philosophiae naturalis sive physicae dogmaticae: Geologia, biologia, phytologia generalis et dendrologia*, publikovanom v roku 1766. Termín "biológia" tak, ako ho poznáme dnes, zaviedol Jean Baptiste de Lamarck (1744 – 1849).

Históriu biológie však môžeme hľadať už v dobách dávnych ľudských civilizácií a klasických filozofov ako spôsob chápania života.
Západná Sahara (územie)

náhľad|Poloha Západnej Sahary
**Západná Sahara** () je riedko osídlené územie v severnej Afrike zodpovedajúce územiu bývalej Španielskej Sahary. Rozloha územia je 266-tisíc km², v roku 2009 na celom území žilo 513 000 obyvateľov. Úradným jazykom na celom území je arabčina, dialekt hasaníja.

Od prímeria v roku 1991 je územie de facto rozdelené na územie okupované Marokom (asi 2/3 územia pri mori) a územie samostatnej Západnej Sahary, oficiálne nazývanej Saharská arabská demokratická republika (skr. SADR; zvyšok územia), ktorú vyhlásil ešte v roku 1976 na začiatku marockej okupácie Front Polisario. Maroko je podporované Francúzskom, Front Polisario susedným Alžírskom, kde sa nachádzajú od 70. rokov aj utečenecké tábory miestnych obyvateľov. Medzi územím Maroka a územím SADR stojí  dlhý zemný val (*berm*) s mínovými poľami.

De iure územie (podľa OSN) na jednej strane stále patrí Španielsku (ako územie nespravované vlastnou vládou – *non-self-governing territory*), ktoré sa však k nemu od roku 1975 nehlási, a na druhej strane si územie ako celok nárokujú jednak Maroko a jednak Saharská arabská demokratická republika. Saharskú arabskú demokratickú republiku uznáva okolo 45 štátov sveta, organizácia Arabská liga podporuje marocké nároky, ostatné štáty (vrátane USA, Kanady, Ruska, štátov EÚ) zostávajú oficiálne neutrálne.

Podrobnosti pozri aj v článkoch:
* Saharská arabská demokratická republika
* Maroko

## Dejiny
Územie bolo od roku 1885 španielskou kolóniou. V roku 1934 dostala kolónia názov Španielska Sahara. V roku 1965 OSN predpísalo Španielsku, aby zorganizovalo referendum o budúcnosti Španielskej Sahary v zhode s právom na sebaurčenie a dekolonizáciu. Španielsko toto referendum nezorganizovalo, a v roku 1975 podľahlo tlaku Maroka a Mauritánie, keď koncom roka podpísalo tzv. Madridské dohody, ktorými sa ku koncu februára 1976 vzdalo územia v prospech Maroka a Mauritánie. Platnosť Madridských dohôd je značne sporná z hľadiska španielskeho práva a OSN ich považuje za neplatné z hľadiska medzinárodného práva.

Po odchode Španielov roku 1976 územie okupovali Maroko a Mauritánia a Front Polisario vyhlásil v Alžírsku, kde dodnes sídli, nezávislosť územia pod názvom Saharská arabská demokratická republika. Roku 1979 sa Mauritánia vzdala svojich nárokov a vojna pokračovala už len medzi Marokom a Frontom Polisario. Od prímeria v roku 1991 platí aktuálny stav opísaný vyššie.

## Obyvateľstvo a mestá
thumb|Ulice hlavného mesta El-Aaiún
Obyvateľmi sú najmä kočovní Arabi a Berberi. Hlavným mestom je El-Aaiún s počtom obyvateľov 184 000 (údaj k roku 2004). Druhým najväčším sídlom je prístavné mesto Dachla (58 000 obyvateľov, r. 2004).

## Hospodárstvo
Je to hospodársky zaostalá oblasť, orientovaná prevažne na ťažbu nerastov a poľnohospodársku výrobu. Ťažia sa fosfáty, urán a železná ruda. Na miestnych pastviskách sa chovajú ovce, kozy a ťavy. Rastlinná výroba je tu len v oázach (pestovanie datlí a fíg).

## Iné projekty


Kategória:Sporné územia
Tycho Brahe

thumb|Mauerquadrant (Tycho Brahe 1598)
**Tycho Brahe** (-latinizované meno; pôvodné meno: **Tyge Ottesen Brahe**; nesprávne: *Tycho de Brahe*; * 14. december 1546, Knutstorp burg, Dánsko (dnešné Švédsko) – † 24. október 1601, Praha) bol významný dánsky astronóm. Je považovaný za najlepšieho a najpresnejšieho pozorovateľa hviezdnej oblohy, ktorý bol prekonaný až šesťdesiat rokov po vynájdení ďalekohľadu.

## Životopis
Bol potomkom starého šľachtického rodu. Študoval filozofiu a rétoriku v Kodani (15591562), potom právo v Lipsku. V roku 1565 zdedil značný majetok a začal sa venovať svojim koníčkom – alchýmii, ale predovšetkým astronómii. Neskôr pokračoval ešte v štúdiu chémie v Augsburgu. V roku 1571 sa po smrti otca vrátil do Dánska a získal vlastné observatórium. 11. novembra 1572 pozoroval (a popísal v spise *O novej hviezde*) výbuch supernovy v súhvezdí Kasiopea. Potom cestoval nejaký čas po Európe. Veľkorysá ponuka dánskeho kráľa Frederika II., ktorý mu dal postaviť laboratóriá a observatórium Uranienborg a Stjerneborg na ostrove Hven (dnešný názov Ven) ho primäla k návratu. Na kráľom darovanom ostrovnom observatóriu pracoval viac ako dvadsať rokov. V roku 1597 sa nepohodol s novým kráľom Kristiánom IV., nejaký čas cestoval po Európe a v roku 1599 ho Rudolf II. na radu Tadeáša Hájka z Hájku pozval do Prahy. Postavil nové observatórium v Benátkach nad Jizerou, kde mu posledných niekoľko mesiacov života robil asistenta Johannes Kepler.

Podľa povesti zomrel Brahe na prasknutie močového mechúra na bankete v Prahe, kde zo spoločenských dôvodov nemohol vstať od hostiny skôr než cisár, ale dnes sa zdá, že mal nejakú obličkovú chorobu, alebo podľahol otrave ortuťou zo svojich alchymistických experimentov.

Pochovaný je v pražskom Starom Meste v kostole Panny Márie pred Týnom pri Staromestskom námestí.

Tycho Brahe vytvoril originálnu kozmologickú teóriu: podľa nej je síce Zem stredom vesmíru, ale okolo nej obieha iba Slnko a Mesiac. Ostatné planéty obiehajú okolo Slnka. Vytvoril tak akýsi kompromis medzi geocentrickou teóriou Ptolemaia a teóriou heliocentrickou Mikuláša Kopernika.

Presným meraním paralaxy dokázal, že kométy sa nachádzajú zvonku mesačnej dráhy. Na základe Brahových pozorovaní (predovšetkým polôh Marsu) mohol o niekoľko rokov neskôr Ján Kepler formulovať svoje slávne zákony obehu planét.

Na Brahovu počesť bol pomenovaný mesačný kráter Tycho a planétka 1677 Tycho Brahe.

## Dielo
* *De nova et nullius ævi memoria prius visa Stella*. 1572
* *De mundi aetheri recentioribus phaenomenis*. 1588
* *Astronomiae Instauratae Mechanica*. Wandsbek 1598 (Reprint: KLP, Prag 1996, ISBN 80-85917-23-8)
* *Opera omnia, sive astronomiae instauratae*. Frankfurt 1648 (Reprint: Olms, Hildesheim 2001, ISBN 3-487-11388-0)

## Referencie


## Iné projekty

## Externé odkazy
* Rozhovor s Pavlem Najserem o astronomovi Tychovi Brahemu
* Tycho Brahe v cyklu České televize *Dvaasedmdesát jmen české historie*

Kategória:Dánski astronómovia
Kategória:Astronómovia
Kategória:Alchymisti
Kategória:Osobnosti na českých poštových známkach
Kategória:Pochovaní v Prahe
Kategória:Absolventi Københavns Universitet
Kategória:Rytieri Rádu slona
František Ernest Scherer

**František Ferdinand Ernest Scherer** (* 1. apríl 1805, Blatná, Česko – † 16. marec 1879, Piešťany) bol lekár a balneológ. Priekopník zavádzania moderných lekárskych metód do kúpeľníctva.

Vyštudoval medicínu a farmáciu vo Viedni. Po dvojročnej chirurgickej praxi sa v roku 1828 usadil v Piešťanoch, kde sa stal prvým kúpeľným lekárom. Zaviedol vedecký prístup do kúpeľnej liečby. V roku 1863 založil Vojenský kúpeľný ústav Piešťany, na ktorého vybudovanie prispel pozemkom a 4000 zlatými.

Svoje znalosti a postrehy z kúpeľnej liečby Scherer zhrnul v publikácii *Die heissen Quellen und Bäder zu Pöstény in Ungarn* vydanej roku 1837 v Lipsku.

Život ukončil samovraždou kvôli zákernej chorobe.

Pochovaný je na cintoríne na Bratislavskej ceste v Piešťanoch.

Kategória:Narodenia v 1805
Kategória:Slovenskí lekári
Kategória:Úmrtia v 1879
Kategória:Obete samovrážd
Zoznam vládcov Česka

Pozri:
*Zoznam panovníkov Česka
*Zoznam vládcov Česko-Slovenska
*Zoznam prezidentov Česka
*Zoznam predsedov vlád Česka
*Zoznam panovníkov Rakúska (od 1526)
*Zoznam východofranských kráľov, nemeckých kráľov a rímsko-nemeckých cisárov

Česko
Adam Trajan

náhľad|Pamětní deska na minerálním prameni věnovaná Adam Trajani v Piešťanech.
**Adam Trajan Benešovský** (**z Benešova**) (* 1586, Benešov – † 1650, Drahovce) bol český duchovný, spisovateľ a exulant.

Narodil sa v Benešove pri Prahe. Študoval na Karlovej univerzite a v roku 1609 dosiahol hodnosť bakalára. Po skončení štúdií pôsobil vo Vimperku ako evanjelický farár. V roku 1621, rok po bitke na Bielej hore, odišiel do exilu do Uhorska, kde konvertoval na katolíctvo a pôsobil ako farár v obci Drahovce.

Je autorom mnohých básní, no najznámejšou sa stala latinská oslavná báseň *Saluberrimae Pistinienses Thermae* (*Uzdravujúce [[piešťanské kúpele]]*), ktorá vyšla tlačou v Trenčíne roku 1642.

## Biografia

Bol protestanským kňazom. Otec Ján pochádzal z Trutnova, bol dvakrát ženatý a mal jednu dcéru. Študoval teológiu na univerzite v Prahe. V roku 1609 dosiahol hodnosť bakalára. Pôsobil ako kňaz vo Vimperku a roku 1621 odchádza do exilu, zdržoval sa v Scheliningere, Šoproni a v Žiline a pred rokom 1640 bol správcom farnosti protestantských farníkov v Drahovciach, potom pravdepodobne v Trenčíne. Písal na rôzne témy ako sú spisy lekárske, náboženské, historické, autobiografické a príležitostnú oslavnú poéziu. Po latinsky napísal elegickým distichom oslavnú báseň na liečivé (uzdravujúce) piešťanské pramene *Saluberrimae Pistinienses Thermae* (Trenčín, 1642). Prvýkrát na jej význam upozornil Matej Bel v *Notitia Hungariae…* (1742). Báseň má okrem umeleckej aj historickú a dokumentárnu hodnotu. Obsahuje množstvo údajov o prírode, osídlení Piešťan i okolia a tunajších kúpeľoch. Dosiaľ nie je známe, aké bolo jeho pastoračné pôsobenie v Drahovciach, nie je tu známa protestantská komunita. Možné je i to, že to boli spoluexulanti z Čiech. Nevieme ani, kde a kedy skonal s určitosťou.

## Iné projekty

## Externé odkazy
* Plné texty diel A. Trajana

Kategória:Narodenia v 1586
Kategória:Úmrtia v 1650
Kategória:Českí evanjelickí kňazi
Kategória:Českí rímskokatolícki kňazi
Kategória:Českí spisovatelia
Tesla (jednotka)

**Tesla** (**T**) je jednotkou magnetickej indukcie. 1 T je magnetická indukcia, ktorá na ploche 1 m² kolmej na smer magnetickej indukcie vyvolá magnetický tok 1 weber. Je pomenovaná podľa srbského fyzika a vynálezcu Nikola Tesla.

## Definícia

:\mathrm{1\, T = 1\,\frac{V\, s}{m^2} = 1\,\frac{N}{A\, m} = 1\,\frac{H\, A}{m^2} = 1\,\frac{Wb}{m^2} = 1\,\frac{kg}{A\, s^2}}

Kategória:Jednotky pre elektrinu a magnetizmus
Kategória:Odvodené jednotky sústavy SI
Kategória:Eponymické termíny vo fyzike
Weber (jednotka)

**Weber** (skrátene **Wb**) je jednotka magnetického indukčného toku. 1 Wb je magnetický indukčný tok indukujúci v závite, ktorý ho obopína, elektromotorické napätie 1 voltu, ak sa tok rovnomerne zmenšuje tak, že za 1 sekundu zanikne.

Je pomenovaná po nemeckom fyzikovi W. E. Weberovi (18041891).

1 Wb = 1 kg·m²·s–2·A–1

Kategória:Jednotky pre elektrinu a magnetizmus
Kategória:Odvodené jednotky sústavy SI
Kategória:Eponymické termíny vo fyzike
Jean Henri Dunant

**Jean Henri Dunant** [vyslov: dünan] (* 8. máj 1828, Ženeva – † 30. október 1910, Heiden) bol švajčiarsky spisovateľ, spoluzakladateľ Medzinárodného Červeného kríža, iniciátor Ženevskej konvencie a nositeľ Nobelovej ceny za mier z roku 1901.

Narodil sa v rodine významného ženevského obchodníka. Jeho rodina bola kalvínskeho vyznania a podporovala starostlivosť o sociálne slabých. 25. júna 1859 bol svedkom krvavej bitky pri Solferine a na základe svojich dojmov napísal v roku 1862 knihu *Spomienky na Solferino*. Navrhol založenie medzinárodnej organizácie na pomoc raneným vojakom a uzavretie medzinárodnej dohody o ich ochrane.

17. februára 1863 v Ženeve založil Stály medzinárodný výbor pre pomoc raneným, tzv. „výbor piatich“, ktorý spoločne s ním tvorili Guillaume Henri Divour, dr. Louis Appia, dr. Theodore Maunior a Gustave Moynier.

V dňoch 26. až 29. októbra 1864 sa v Ženeve konala konferencia, ktorej sa zúčastnili zástupcovia šestnástich európskych krajín. Na konferencii bol založený Medzinárodný výbor Červeného Kríža, čo je považované za počiatok celosvetového hnutia Červeného kríža.

## Dielo
* *Spomienky na Solferino.* Martin : Osveta, 1986. 88 s. (bez čísla ISBN)

## Literatúra
* 

## Iné projekty

Kategória:Švajčiarski spisovatelia
Kategória:Nositelia Nobelovej ceny za mier
Kategória:Osobnosti na čilských poštových známkach
Kategória:Osobnosti na gréckych poštových známkach
Kategória:Osobnosti na indických poštových známkach
Kategória:Osobnosti na švajčiarskych poštových známkach
Kategória:Osobnosti zo Ženevy
Zlatíčka pre každého

***Zlatíčka pre každého*** je romantická komédia, režírovaná Joeom Rothom, v hlavných úlohách s Juliou Robertsovou, Billy Crystalom, Johnom Cusackom a Catherine Zeta-Jones.

## Externé odkazy
*
*

Kategória:Filmy z 2001
Kategória:Filmy podľa názvu
Kategória:Filmové komédie USA
Kategória:Romantické filmy USA
Šiesty zmysel

***Šiesty zmysel*** je mysteriózny triler, režírovaný M. Night Shyamalanom, v hlavných úlohach s Bruceom Willisom ako detským psychológom a Haley Joel Osmentom ako dieťaťom, ktorému má pomôcť.

Film bol nominovaný na niekoľko Oscarov. V kategórii „najlepšia réžia“, „najlepší herec vo vedľajšej úlohe“ (Haley Joel Osment), „najlepšia herečka vo vedľajšej úlohe“ (Toni Collette, ktorá hrala Coleovu matku).

## Externé odkazy
* 
* 

Siesty zmysel
Siesty zmysel
Siesty zmysel
Siesty zmysel
Kategória:Filmy režírované M. Night Shyamalanom
Coulomb

**Coulomb** je odvodená jednotka SI elektrického náboja. Značka pre coulomb je **C**. Jednotka je pomenovaná podľa Charlesa Augustina de Coulomba.

## Definícia
1 coulomb je elektrický náboj, ktorý pretečie vodičom pri stálom prúde 1 ampéra za 1 sekundu [C = A·s].

## Vlastnosti
* Veľkosť náboja jedného elektrónu (tzv. elementárneho náboja) je −1,602 176 6208 (98)×10-19 C[1].
* Elektricky nabité teleso pôsobí na iné telesá elektrickou silou.
* Elektrický náboj je možné prenášať z povrchu jedného telesa na povrch iného telesa.
* Elektrický náboj sa môže premiestňovať v telese (vodiče).
* Elektrický náboj môže byť kladný alebo záporný podľa zelektrizovania telesa.

## Prevody
* Jedna Ampérhodina = 3600 C, 1 mA⋅h = 3.6 C
* Elementárny elektrický náboj je 1.602176487 C
* Jeden coulomb má veľkosť (absolútna hodnota) náboja elementárnej častice 6.24150965 protónov alebo elektrónov.

## Referencie


## Zdroj

Kategória:Jednotky elektrického náboja
Kategória:Odvodené jednotky sústavy SI
Kategória:Eponymické termíny vo fyzike
Ontogenéza

**Ontogenéza** (z grec. *ον*, *on* = jedinec a *γέννηση*, *jénnissi* = pôvod) alebo **ontogénia** (v širšom zmysle) alebo **vývin jedinca** alebo **vývoj jedinca** je individuálny vývin organizmu od oplodneného vajíčka (alebo v prípade partenogenézy neoplodneného vajíčka) po smrť, teda obdobie zahŕňajúce zárodočný vývoj, dospievanie, rozmnožovanie, starostlivosť o potomstvo a starnutie.

Ontogenéza je súčasťou biogenézy, nasleduje po proontogenéze (progenéze) a je akýmsi "opakom" fylogenézy. Ontogenéza spolu s fylogenézou spadajú pod evolučnú biológiu.

Teória, že ontogenéza rekapituluje fylogenézu, to znamená, že vývin jedinca presne odráža vývoj druhu, je dnes už prekonaná. Faktom však zostáva, že medzi ontogenézou a fylogenézou existujú vzájomné vzťahy, ktoré vysvetľuje teória evolúcie.

Podľa Leibniza ontogenéza je proces postupného zväčšovania sa od samého začiatku hotového, rozvinutého celku organického jedinca.

## Delenie ontogenézy
* Prenatálne štádium (v prípade cicavcov sa nazýva aj intrauterinné – vnútromaternicové)
** ryhovanie (blastogenéza v užšom zmysle)
** embryogenéza – vznik a vývoj zárodku, začína uhniezdením, do ktorého patrí:
*** vznik zárodočných listov – gastrulácia a vznik mezenchýmu a mezodermu
*** vznik orgánových základov a vznik orgánov (organogenéza)
*** histogenéza
*** vznik embryonálnych orgánov
** fetogenéza – všetky rastové procesy embryí resp. fétu, končí liahnutím alebo pôrodom

* Postnatálne štádium, začína sa narodením a končí sa smrťou jedinca (postembryonálny vývoj)
** Obdobie mledzivovej výživy
** Obdobie mliečnej
** Obdobie dospelosti – pohlavné dospievanie (adolescencia), rozmnožovanie
** Obdobie starnutia a staroby

### Ontogenéza v chove hospodárskych zvierat
V chove hospodárskych zvierat rozoznávame ďalšie tri obdobia ontogenézy. Priamo súvisia s možnosťou, pripravenosťou zvierat na rozmnožovanie. Vek zvierat pri dosiahnutí jednotlivých "dospelostí" závisí od druhu a plemena.

Sú to:
* *Pohlavná dospelosť* – obdobie začiatku produkcie zrelých pohlavných buniek, zvieratá sú schopné reprodukcie ale nepripúšťajú sa
* *Chovateľská dospelosť* – hospodárske zviera (samica) dosiahlo stupeň vývinu, kedy ju môžeme pripustiť bez obáv, že gravidita nepriaznivo ovplyvní jej vývoj, toto obdobie je charakteristické dosiahnutím 2/3 hmotnosti telesne dospelého jedinca
* *Telesná dospelosť* – ukončenie rasu dlhých kostí, zastavenie rastu tela

## Externé odkazy
* 


Kategória:Embryológia
Kategória:Evolučná biológia
Hviezdna sústava

**Hviezdna sústava** alebo zriedkavo **hviezdny systém** (angl. *stellar system, star system*) môže byť:
*súhrnné označenie pre (gravitačne viazanú) dvojhviezdu a viacnásobnú hviezdu, pozri dvojhviezda a viacnásobná hviezda
*galaxia
*galaxia alebo podobne veľká skupina hviezd (napr. hviezdokopa), ktoré sú na seba gravitačne naviazané
*sústava (aspoň dvoch) hviezd, ktorú sú na seba gravitačne naviazané
*neodborne: planetárna sústava (t. j. jedna hviezda s planétami)
Ontogénia

**Ontogénia** môže byť:
*v širšom zmysle: ontogenéza
*v užšom zmysle: obdobie od začiatku ontogenézy po dosiahnutie stavu organizmu schopného rozmnožovania, pozri pod ontogenéza
*odbor/veda, ktorý/-á sa týmto obdobím (v širšom alebo užšom zmysle) zaoberá, pozri ontogénia (odbor)
Jaroslava

**Jaroslava** je ženské krstné meno. Kolokviálne zvyčajne označovaná ako Jarka. Meno má slovanský pôvod a jeho význam je „slávna silou“. Meniny na Slovensku má 26. apríla.

## Referencie

Kategória:Krstné mená
Kategória:Ženské mená
Kategória:Ženské mená slovanského pôvodu
Jaroslav

**Jaroslav** je mužské krstné meno. Má slovanský pôvod s významom „slávny silou, bujarosťou“ alebo „oslavujúci jar, bujarosť“. Meniny na Slovensku má 27. apríla.

## Známi Jaroslavovia
* Jaroslav Kolbas, slovenský futbalista
* Jaroslav Halák, slovenský hokejista
* Jára Cimrman, fiktívna postava
* Jaroslav I., knieža
* Jaroslav Filip, slovenský humorista
* Jaroslav Hašek, český spisovateľ, autor knihy *[[Osudy dobrého vojáka Švejka za světové války]]*' '
* Jaroslav Ježek, český hudobný skladateľ
* Jaroslav Heyrovský, český chemik ocenený v roku 1959 Nobelovou cenou

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Jarmila

::*Jarmila môže byť aj starší názov bývalého rastlinného rodu jarmilka, pozri [[jarmilka]].*
**Jarmila** je ženské krstné meno. Je slovanského pôvodu s významom „milujúca jarosť, bujarosť“. Meniny na Slovensku má 28. apríla.

## Referencie

Kategória:Krstné mená
Kategória:Ženské mená
Kategória:Ženské mená slovanského pôvodu
Peter Green

**Peter Green** (narodený ako **Peter Allen Greenbaum**; * 29. október 1946, Londýn, Spojené kráľovstvo† 25. júl 2020,  Canvey Island) bol blues-rockový gitarista a spoluzakladateľ skupiny Fleetwood Mac.

Mnohými je považovaný za najlepšieho bieleho bluesového gitaristu vôbec. Svoju profesionálnu kariéru začal v skupine Johna Mayalla, Bluesbrakers. V roku 1967 ju opustil, aby sformoval Fleetwood Mac, kde zotrval až do roku 1970, kedy pre prehlbujúce sa psychické problémy odišiel.

Peter Green nahral jeden sólový album a v podstate zmizol z hudobného diania až na nejaké drobné hosťovania. Striedal viacero zamestnaní, bol viackrát hospitalizovaný a koncom sedemdesiatych rokov sa znova vrátil k hudbe, nahrával pravidelne až do polovice osemdesiatych rokov, kedy sa znova utiahol do ústrania. Na podnet dlhoročného priateľa Nigela Watsona sa napokon druhýkrát po dlhej prestávke vrátil - založil s ním skupinu Splinter Group, s ktorou účinkoval osem rokov až do roku 2004, kedy ju opustil.

## Iné projekty

Kategória:Fleetwood Mac
Kategória:Anglickí bluesoví gitaristi
Kategória:Anglickí rockoví gitaristi
Kategória:Anglickí bluesoví speváci
Kategória:Anglickí rockoví speváci
Kategória:Osobnosti z Londýna
Juraj (prvé meno)

**Juraj** je mužské krstné meno. Je staroslovanského pôvodu (rus. юркий (jurkij) znamená „vrtký, obratný“). Grécky význam mena Georgius znamená „roľník“.

## Meniny
* Slovensko – 24. apríl

## Iné jazyky
* George (angličtina)
* Jiří, Juraj (čeština)
* Georgo (esperanto)
* György (maďarčina)
* Georg, Jürgen, Jörg, Jörn, Jürg (nemčina)
* Georgij, Jurij, Jegor (ruština)
* Jerzy (poľština)

## Zoznam významných osobností s menom Juraj
* Svätý Juraj – vojak
* Juraj Jánošík – slovenský zbojník, národná legenda
* Juraj Turzo - slovenský šľachtic, župan Oravy a palatín Uhorska
* Juraj Herz – filmový režisér
* Juraj Jakubisko – slovenský filmový režisér
* Juraj Kucka – slovenský futbalový reprezentant
* Juraj Kukura – slovenský herec
* Juraj Halenár – slovenský futbalový hráč
* Juraj Čobej – bývalý slovenský futbalový brankár
* Juraj Piroska – slovenský futbalový útočník
* Juraj Buček – bývalý slovenský futbalista
* Juraj Hnilica - slovenský spevák

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Anastázia (prvé meno)

**Anastázia** je ženské krstné meno. Pôvod má v gréckom slove *anastas* s významom vzkriesený. Existovala aj mužská obdoba tohto mena, Anastáz. Na Slovensku má meniny 30. apríla.

## Iné jazyky
* ruština: Anastasija (Анастасия)

## Slávne nositeľky
* Anastacia, americká speváčka

## Filmy
* Anastázia, animovaná rozprávka z r. 1997
* Anastázia: Annino tajomstvo, koprodukčný film Marvina J. Chomskeho z r. 1986

## Knihy
* Anastasia, séria kníh autora Vladimira Megreho

## Referencie

Kategória:Krstné mená
Žigmund (prvé meno)

**Žigmund** je mužské krstné meno. Pôvodné nemecké meno Siegmund má pôvod v staronemeckých slovách *sigu+munt*, čo znamená „víťazná ochrana“, „ochranca víťazstva“. Meniny na Slovensku má 2. mája.

## Slávni Žigmundovia
* Žigmund Luxemburský – syn cisára Karola IV. a Alžbety Pomoranskej
* Žigmund I. Starý – najmladší syn Kazimíra IV. Jagelovského a Alžbety Habsburskej
* Žigmund Pálffy – známy slovenský hokejista, hráč Los Angeles Kings a HK 36 Skalica; majster sveta z roku 2002

## Referencie

Kategória:Krstné mená
Kategória:Mužské mená
Galina

**Galina** je ženské krstné meno. Je to ruská a bulharská forma buď gréckeho mena γαληνη (galene), čo znamená „pokoj“, alebo mena Helen, znamenajúceho „slnečný lúč“, „svetlo“. Meniny na Slovensku má 3. mája.

## Referencie

## Pozri aj
* Halina

Kategória:Krstné mená
Kategória:Ženské mená
Kategória:Ženské mená gréckeho pôvodu
Florián (prvé meno)

**Florián** je mužské krstné meno. V latinčine má tvar Florianus, čo je odvodené od slova „flos“ (v genitíve „floris“) s významom „kvet“. Meniny má 4. mája. Je patrónom hasičov.

## Nositelia mena
* Florián Augustín Balogh (18211898), slovenský rímskokatolícky kňaz a historik
* Jozef Florián Babor (18721951), slovenský filozof, biológ, lekár a univerzitný profesor
* Florián Červeň, (18401928), slovenský geograf a historik
* Florian Ceynowa (18171881), poľský lekár kašubskej národnosti
* Florián Klimkovič (17561826), slovenský maliar 
* Florián Klimkovič mladší  (18311907), slovenský sochár, rezbár a reštaurátor
* Florian Mayer (* 1983), nemecký profesionálny tenista
* Florián František Rómer (18151889), rímskokatolícky kňaz a cirkevný hodnostár 
* Florián Sivák (19321997), slovenský právnik a vysokoškolský pedagóg
* Florián Tománek (18771948), slovenský katolícky kňaz, redaktor a politik
* Florian Znaniecki (18821958), americký sociológ a filozof poľského pôvodu

## Referencie

Kategória:Krstné mená
Kategória:Mužské mená
Kategória:Mužské mená latinského pôvodu
1097

## Narodenia
* Hugo zo Svätého Viktora, nemecký teológ, filozof a mystik († 1141)
* Lucius III., 170. pápež (†&nbsp;1185)


1097
1098

## Narodenia
* 16. september – svätá Hildegarda z Bingenu, nemecká rehoľníčka, mystička, prírodovedkyňa, lekárka a spisovateľka († 1179)


1098
1099

## Udalosti
* 15. júl – úspešné ukončenie prvej križiackej výpravy, dobytie Jeruzalema

## Úmrtia
* 10. júl – El Cid Campeador, španielsky národný hrdina (* 1040)
* 29. júl – Urban II., pápež (* 1042)


1099
1100

## Narodenia
* Peter Comestor, katolícky teológ (približný dátum)

## Úmrtia
* 18. jún – Godefroy z Bouillonu, ochranca božieho hrobu a zakladateľ rodu jeruzalemských kráľov
* 2. august – Viliam II. Ryšavý, anglický kráľ
* 22. december – Břetislav II., české knieža 


1100
1095

## Udalosti
* 27. november – pápež Urban II. na sneme v Clermonte vyhlásil prvú križiacku výpravu proti moslimom

## Úmrtia
*29. júl – Ladislav I., uhorský kráľ (* 1040)


1095
1089

## Úmrtia
* 28. máj – Gregor VII., taliansky benediktínsky mních, duchovný a 157. rímsky pápež (* asi 1020)


1089
Renée Zellwegerová

**Renée Kathleen Zellwegerová** (* 25. apríl 1969, Katy, Texas, Spojené štáty) je americká herečka a producentka. Získala ohlas u kritikov a obdržala množstvo ocenení, vrátane Oscara, ceny BAFTA, troch Zlatých glóbusov a troch Screen Actors Guild Awards. *Hasty Pudding* ju vymenoval za ženu roka 2009 a považuje sa za jednu z najlepšie platených hollywoodskych herečiek.

## Osobný život
vľavo|náhľad|150x150bod|Renée Zellwegerová vo februári 2009

### Vzťahy
Zellwegerová bola jedenkrát vydatá, jedenkrát rozvedená a nemá deti. V rokoch 1999 – 2000 bola zasnúbená s Jimom Carrey. V roku 2003 mala krátky vzťah s hudobníkom Jackom White. 9. mája 2005 sa vydala za Kennyho Chesneyho, avšak o štyri mesiace neskôr pár anuloval sobáš. V papieroch Zellwegerová ako dôvod rozvodu uviedla „podvod“. Pod drobnohľadom médií vysvetlila, že slovo „podvod“ bol jednoducho „právny jazyk“ a „nie odraz Kennyho charakteru“. V roku 2009 začala chodiť s Bradley Cooperom, potom čo ho v roku 2006 stretla pri natáčaní filmu *Prípad číslo 39*. Rozišli sa v roku 2011. Od roku 2012 tvorí pár s hudobníkom Doyleom Bramhallom II.

## Filmografia

## Iné projekty

## Externé odkazy
* 
* 
* 
* Renée Zellweger na FDb.cz

Kategória:Filmové herečky USA
Kategória:Televízne herečky USA
Kategória:Držitelia Oscara za najlepší ženský herecký výkon v hlavnej úlohe
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Držiteľky ceny BAFTA za najlepšiu herečku vo vedľajšej úlohe
Kategória:Držitelia ceny Independent Spirit Award
Kategória:Držitelia Critics' Choice Movie Awards
Kategória:Držiteľky ceny Satellite Award
Kategória:Hollywoodsky chodník slávy
Kategória:Držitelia Screen Actors Guild Award
Kategória:Účastníci Medzinárodného filmového festivalu Karlovy Vary
Kategória:Absolventi University of Texas at Austin
Kategória:Osobnosti USA nórskeho pôvodu
Kategória:Osobnosti z Texasu
Adsorpcia

**Adsorpcia** (z lat. *adsorbere*; príslušné sloveso znie „adsor**b**ovať“) je viazanie plynnej, kvapalnej (rozpustenej) alebo pevnej látky na povrch inej, obvykle pevnej látky. Opakom adsorpcie je desorpcia. Zovšeobecnene sa pod adsorpciou rozumie samovoľné zvyšovanie koncentrácie látok na fázovom rozhraní, najčastejšie na rozhraní tuhej a plynnej alebo tuhej a kvapalnej fázy, sprevádzané uvoľnením adsorpčného tepla.

## Charakteristika
Dôležitou vlastnosťou adsorpcie je závislosť rovnovážneho naadsorbovaného množstva látky od koncentrácie, respektíve od teploty. Adsorpcia umožňuje oddelenie zložiek, ktoré sa v zmesi vyskytujú v nízkych koncentráciách. Napríklad adsorpciou na aktívnom uhlí možno zo vzduchu veľmi účinne oddeliť malé množstvá organických rozpúšťadiel. Adsorpcia sa používa pri spracovaní ropy (sušenie, rafinácia), na odfarbovanie tukov, rafináciu cukru, pri úprave vody, na sušenie plynov, vo farmaceutickom priemysle. Z plynných zmesí sa adsorbciou získavajú vzácne plyny, pary rozpúšťadiel a odstraňujú sa toxické prímesi.

## Klasifikácia
Podľa povahy väzieb medzi povrchom a adsorbovanými molekulami sa hovorí buď o fyzikálnej alebo chemickej adsorbcii (chemisorpcii).

### Fyzikálna adsorpcia
Fyzikálna adsorpcia je vratná, lebo adsorbát je viazaný na povrch adsorbentu slabými medzimolekulovými silami.

### Chemisorpcia
Pri chemisorpcii vzniká pevnejšia, najčastejšie elektrochemická väzba medzi adsorbovanou látkou a adsorbentom, pričom sa uvoľní teplo. Na rozdiel od fyzikálnej adsorpcie prebieha chemisorpcia pomaly. Výťažok adsorpcie s rastúcou teplotou monotónne klesá. Aj následná desorpcia je technicky náročnejšia.

## Referencie

## Pozri aj

* adsorbent

Kategória:Fyzikálne deje
Kategória:Separačné metódy
Katalyzátor

**Katalyzátor** (z gréckeho katálysis = rozpustenie) označuje:
* nemenný urýchľovač chemickej reakcie, pozri katalyzátor (chémia)
* zariadenie vo výfukovom systéme automobilov, pozri katalyzátor (auto)
* všeobecne stimulátor ďalšieho vývoja, organizátor v spoločnosti a hospodárstve a pod.
Gymnázium

[náhľad|[Gymnázium (Bratislava, Grösslingová 18)|Gymnázium Grösslingová 18 v Bratislave]]
**Gymnázium** je označenie pre stredné všeobecnovzdelávacie školy v niektorých krajinách, napríklad na Slovensku.

Pôvodne to bolo v starovekom Grécku miesto športových hier a cvičení. 

Na Slovensku sa pojem gymnázium objavil počas humanizmu na označenie latinských cirkevných škôl. V 16. storočí bolo na Slovensku veľa protestantských gymnázií, v 17. a 18. storočí jezuitských latinských gymnázií či kolégií. 

V 18. a začiatkom 19. storočia sa ako gymnáziá označovali vyššie latinské školy (ak sa na nich študovala aj filozofia, teológia a právo, nazývali sa „akadémie“, u evanjelikov „lýceá“). Roku 1849 boli premenené na 8-ročné školy a vyučovacím jazykom sa stala nemčina, neskôr maďarčina, len na troch gymnáziách prechodne (Revúca 1863-74, Martin 1867-75, Kláštor pod Znievom 1869-74) slovenčina. Začiatkom 20. storočia začali vznikať aj reálne gymnáziá (s dôrazom na reálne a prírodovedné predmety).

Po roku 1918 boli najrozšírenejšie reálne gymnáziá (dodnes existujú v Nemecku a Rakúsku). Po roku 1945 boli všetky gymnáziá zoštátnené a boli vytvorené „gymnáziá“ z najvyšších štyroch tried bývalých gymnázií. V nových gymnáziách bolo obmedzené vyučovanie klasických jazykov. V roku 1953 boli gymnáziá zrušené a začlenené do „stredných všeobecnovzdelávacích škôl“ (SVŠ). Roku 1968 boli gymnáziá znovu vytvorené ako 4-ročné stredné všeobecnovzdelávacie školy pripravujúce na vysokoškolské štúdium a kvalifikovanú prácu. Po roku 1989 pribudli k týmto 4-ročným gymnáziám po desaťročiach opäť 8-ročné gymnáziá.

## Pozri aj
* Osemročné gymnázium
* Štvorročné gymnázium
* Bilingválne gymnázium
* Súkromné gymnázium

## Iné projekty

Kategória:Stredné školy podľa typu
Príloha e-mailu

**Príloha e-mailu** alebo **emailová príloha** je súbor, ktorý je poslaný spolu s emailovou správou. MIME, štandardný formát emailových správ hovorí, akým spôsobom sa kóduje originálna správa aj priložené súbory.

Kategória:E-mail
Príloha

**Príloha** môže byť:
* doplnok v knihe (obrazová, tabuľková ap. príloha)
* v žurnalistike: tlačovina vložená do periodika ako doplnok, pozri príloha (žurnalistika)
* priložená listina (najmä k listu) alebo priložený dokument ako zvláštna záverečná časť zmluvy (lat. acclusum'')
* v počítačovej vede: zvláštny doplnok správy, najmä príloha e-mailu
* v gastronómii: jedlo podávané k mäsu, príkrm (zemiaky, šalát ap.), pozri príloha (gastronómia)
* v účtovníctve: starší názov pre poznámky, pozri poznámky

## Referencie
Janov

**Janov** môže byť:
* obec v okrese Prešov, pozri Janov (okres Prešov)
* slovenský názov mesto na severe Talianska, pozri Janov (Taliansko)
* skrátene Janovská republika
* slovenský názov maďarskej obce Diósjenő
* v Česku: 
** obec:
*** Janov (okres Bruntál)
*** Janov (okres Děčín)
*** Janov (okres Rakovník)
*** Janov (okres Rychnov nad Kněžnou)
*** Janov (okres Svitavy) 
*** starší názov dediny Ostrovec, pozri Ostrovec (okres Plzeň-sever) 
**časť obce:
*** časť mesta Litvínov v okrese Most, pozri Janov (Litvínov)
*** časť mesta Nový Bor v okrese Česká Lípa, pozri Janov (Nový Bor)
*** dedina v obci Kočov v okrese Tachov, pozri Janov (Kočov)
*** dedina v obci Kosova Hora v okrese Příbram, pozri Janov (Kosova Hora) 
*** dedina v obci Mladá Vožice v okrese Tábor, pozri Janov (Mladá Vožice) 
*** dedina v obci Roudná v okrese Tábor, pozri Janov (Roudná) 
*** dedina v obci Staré Hobzí v okrese Jindřichův Hradec, pozri Janov (Staré Hobzí)
* priezvisko:
** Arthur Janov (1924–2017), psychológ a psychoterapeut

## Pozri aj
* Janov nad Nisou
Sexuálny dimorfizmus

[náhľad|Samec (vľavo) a samica (vpravo) [Kačička mandarínska|kačičky mandarínskej ilustrujú dramatický medzipohlavný rozdiel v perí, čo je prejavom sexuálneho dimorfizmu]]
**Sexuálny dimorfizmus** (iné názvy: **pohlavný dimorfizmus**, **pohlavná dimorfia**/**dvojtvárnosť**, **pohlavný rozdiel**) je rozdielny tvar, zafarbenie a správanie sa samcov a samíc toho istého druhu.

## Delenie

Vo všeobecnosti a v krátkosti ho môžeme rozdeliť do dvoch častí a to na tzv. *primárne sexuálne znaky* a *sekundárne sexuálne znaky*, pričom všetky tieto znaky označujú alebo charakterizujú jedinca buď ako samca alebo ako samicu.

### Primárne sexuálne znaky

**Primárne sexuálne znaky** sú všetky znaky, ktoré priamo súvisia s rozmnožovacím procesom a bez ktorých by k rozmnožovaniu nemohlo dôjsť. Väčšinou sú vo vnútri tela a teda voľným okom neviditeľné a ich štúdiom sa zaoberá morfológia a anatómia.

### Sekundárne sexuálne znaky

**Sekundárne sexuálne znaky** sú všetky znaky, ktoré vidíme, a teda pomocou ktorých (pokiaľ ich poznáme) dokážeme rozlíšiť pohlavie daného jedinca. 

#### Sexuálny dimorfizmus rýb
Pozri: Sexuálny dimorfizmus rýb

#### Jeleňovité
U väčšiny druhov z čeľade jeleňovité je sekundárnym pohlavným znakom parožie. Samce ho majú a samice ho nemajú. Výnimkou sú napríklad soby.

#### Ľudia

* ohryzok u mužov
* zarastanie na tvári
* spôsob ukladania tuku
* hrúbka a farba hlasu

Mnohé z týchto znakov môžu u konkrétneho jedinca chýbať alebo – hoci je iného pohlavia- má niektoré črty pohlavia opačného. 

Kategória:Biológia
Dialýza

**Dialýza** (z gréčtiny *diálysis* = rozpustenie, oddelenie) môže byť:
* v chémii a fyzike: oddeľovanie zložiek homogénneho alebo koloidného roztoku na základe veľkosti molekúl prechádzajúcich polopriepustnou membránou, ktorá oddeľuje tento roztok od priestoru s čistým rozpúšťadlom, pozri dialýza (chémia)
* v lekárstve: 
** a) oddeľovanie rozpustených látok cez polopriepustnú membránu (napr. v umelej obličke) za použitia difúzie s cieľom odstrániť nežiaduce látky z krvi, b) v širšom zmysle aj niektoré ďalšie metódy čistenia krvi, pozri dialýza (medicína)
** nepresne, ale často: hemodialýza v užšom zmysle, čiže dialýza pomocou tzv. umelej obličky , pozri hemodialýza
** zastarano : 
*** rozklad
*** ubývanie síl končiace smrťou
*** slabosť údov
* v jazykovede: 
** typ vetnej vsuvky, ktorú možno vypustiť, lebo nezávisí od vety , pozri dialýza (vetná vsuvka)
** zastarano :
***dieréza
***asyndeton

## Pozri aj
*dialýza pľúc

## Referencie
Katalyzátor (chémia)

**Katalyzátor** je „látka, ktorá ovplyvňuje časový priebeh reakcie, prípadne jej produkty, ale sama sa pri tom nespotrebuje“.

Katalyzátor môže reakciu urýchliť alebo spomaliť, prípadne v závislosti od toho, aký je katalyzátor môžu rovnaké východiskové reaktanty poskytnúť rôzne produkty (selektívna katalýza).

Reakcia s katalyzátorom prebieha podľa schémy:
: K + A \rightarrow KA 
: KA + B \rightarrow  AB + K , kde A a B sú východiskové látky, K - katalyzátor, KA - medziprodukt a AB - produkt.

Katalyzátor nemá vplyv na rovnováhu reakcie.

## Referencie

Kategória:Chemické reakcie
Katalýza

**Katalýza** (z gréckeho *katálysis*, rozpustenie) je spôsobenie (umožnenie) alebo urýchlenie chemickej reakcie katalyzátorom. Samotný katalyzátor sa v priebehu reakcie trvalo nemení ani nespotrebúva. K zrýchleniu reakcie prichádza pretože katalyzátor umožnuje aby reakcia prebiehala alternatívnym mechanizmom, ktorý vyžaduje nižšiu aktivačnú energiu. Možno ju klasifikovať do dvoch skupín:
*homogénna katalýza, pri ktorej sú reaktanty a katalyzátor v rovnakej fáze, napr. tekutá kyselina v kvapalnej reakčnej zmesi 
*heterogénna katalýza, pri ktorej je katalyzátor v inej fáze, napr. vznik amoniaku syntézou dusíka a vodíka s použitím pevného železa ako katalyzátora (Haberova-Boschova syntéza).
Opakom katalýzy je inhibícia, kedy dochádza k spomaleniu chemickej reakcie.

Kategória:Chemický dej
Dialyzát

**Dialyzát** je buď produkt vzniknutý pri chemickej dialýze, alebo konkrétnejšie aj liečivý prípravok, ktorý bol získaný takouto dialýzou.

Kategória:Separačné metódy
Kategória:Liečivá
Dialýza (chémia)

**Dialýza** v chémii a fyzike je separačná metóda na oddeľovanie koloidov od pravých roztokov pomocou polopriepustnej membrány.

## Pozri aj
* elektrodialýza

Kategória:Separačné metódy
Eduard Kojnok

**Eduard Kojnok** (* 14. august 1933, Veľká Suchá – † 27. október 2011, Rožňava) bol slovenský rímskokatolícky duchovný, emeritný biskup rožňavskej diecézy. 

## Životopis
Eduard Kojnok sa narodil 14. augusta 1933 vo Veľkej Suchej, dnes súčasť obce Hrnčiarska Ves. V roku 1952 v Lučenci zmaturoval a následne začal študovať na Cyrilometodskej bohosloveckej fakulte v Bratislave. Za kňaza bol vysvätený v Bratislave 10. júna 1956. V rokoch 1956 až 1958 absolvoval základnú vojenskú službu. Od roku 1956 do roku 1964 pôsobil ako kaplán vo viacerých obciach: Breznička, Smolník, Veľká nad Ipľom a Hodejov. Od roku 1964 bol farárom v Smolníku. V roku 1967 bol menovaný za špirituála kňazského seminára sv. Cyrila a Metoda v Bratislave. V rokoch 1968 – 1977 pôsobil opäť ako kaplán vo farnostiach Hnúšťa, Lučenec a Jaklovce. V rokoch 1977 - 1982 bol správcom farnosti Dolná Strehová a od roku 1982 farnosti Gemerská Poloma. 

14. februára 1990 ho pápež Ján Pavol II. menoval za rožňavského biskupa. Bol prvým rožňavským biskupom od roku 1945, keď zomrel Michal Bubnič, keďže biskup Róbert Pobožný spravoval diecézu len ako apoštolský administrátor. Vysviacku prijal v Rožňave z rúk kardinála Jozefa Tomka 18. marca 1990. Spolusvätiteľmi bol trnavský arcibiskup Ján Sokol a  nitriansky biskup Ján Chryzostom Korec.

Dňa 27. decembra 2008 pápež Benedikt XVI. prijal rezignáciu biskupa Eduarda Kojnoka z dôvodu veku podľa kán. 401 - § 1. CIC.

Zomrel vo veku 78 rokov v skorých ranných hodinách dňa 27. októbra 2011. Pochovaný bol vo svojom rodisku v Hrnčiarskej Vsi.

## Dielo
*  

## Referencie

## Externé odkazy
* Eduard Kojnok na stránke biskupstva Rožňava 

Kategória:Biskupi Rožňavskej diecézy
Kategória:Konferencia biskupov Slovenska
Kategória:Osobnosti z Hrnčiarskej Vsi
Landseer

**Landseer** je psie plemeno uznané v FCI v skupine 2 pod číslom 226. 

## Opis
Landzér je starobylé, hoci formálne mladé plemeno. Tieto veľké a silné čierno-biele psy pravdepodobne priviezli na ostrovy Newfoundland and Labrador rybári z britských ostrovov. Spolu s čiernymi a hnedými novofoundlandskými psami, ktoré tiež pochádzajú z britských ostrovov, ich používali na priťahovanie rybárskych lodí do prístavov. Pes priplával do prístavu s tenším lankom, pomocou ktorého rybári natiahli pevné lano, ktorým pritiahli samotnú loď. Rybári využívali obe plemená aj ako vodné záchranárske psy. 
V roku 1955 podali švajčiarsky a nemecký kynologický zväz, ktoré plemeno regenerovali, spoločný návrh, aby Medzinárodná kynologická federácia (FCI) uznala landzérov ako samostatné plemeno, ktorého jedince môžu nezávisle od oceňovaných jedincov novofoundlandských psov získavať titul CACIB (čakateľstvo medzinárodného šampionátu krásy). FCI uznala landzérov ako samostatné plemeno v roku 1959. Proti uznaniu sa postavili Angličania, ktorí tvrdili, že v štandarde novofoundlandského psa, pochádzajúcom z polovice 19. storočia, sa hovorí len o jednom plemeni novofoundlandského psa v dvoch farebných variantoch. FCI v roku 1971 anglickú námietku uznala, pretože písomné záznamy z anglických výstav psov dokazujú, že už vtedy sa obe plemená posudzovali spoločne.
Pomenovanie landzér dostalo plemeno podľa anglického maliara Sira Edwina Henryho Landseera (1802-1873), ktorý svoje dielo, zobrazujúce tohto psa, nazval "Dôstojný člen ľudskej spoločnosti".
Landzér je veľký, silný, ale harmonicky stavaný pes, ktorý má oproti novofoundlandskému psovi vyššie nohy. Oproti "novofoundlákovi", ktorý sa vyskytuje v celočiernej či celohnedej farbe, je landzér vždy iba bielej farby, s výraznými, ostro ohraničenými čiernymi platňami. Landzér má aj o niečo dlhšiu papuľu.
Landzér je rozumný, rozvážny a ľahko ovládateľný pes s vrodeným sklonom k prácam vo vode, ktorý v prípade nebezpečenstva hroziacemu jeho pánovi dokáže konať veľmi samostatne. Aj keď miluje rozsiahle priestory, svojmu pánovi a jeho domu, je neotrasiteľne verný.

## Iné projekty

Kategória:Molosoidné psy
Dionýzopitek

**Dionýzopitek** (lat. Dionysopithecus) je vyhynutý rod z čeľade gibonovité. Nálezy sú najmä z Číny a Indie.

Druhy:
* †Dionysopithecus shuangouensis – nález z roku 1978, 12 mil. rokov, fylogeneticky najstarší predstaviteľ čeľade
* †Dionysopithecus orientalis

Kategória:Gibonovité
Pôvod sveta

** Pôvod sveta ** (po fr. *L'Origine du monde*) je škandalózny, veľmi realistický obraz Gustava Courbeta z roku 1866. Dnes visí v Musée d’Orsay v Paríži (olej na plátne, 55 x 46 cm). 

## Opis obrazu
Obraz zobrazuje detailný pohľad na genitálie nahej ženy, ktorá leží na posteli s mierne roztiahnutými nohami. Výrez je zvolený tak, že zvyšok tela nie je vidno, s výnimkou brucha a časti erigovanej prsnej bradavky.
thumb|300px|Pôvod sveta - Musée d’Orsay, Paríž

## Dejiny obrazu
Courbet obraz zhotovil údajne na objednávku tureckého diplomata Khalil-Beya, ktorý si obraz objednal do svojej súkromnej zbierky erotických obrazov.

Keď Khalil-Bey zbankrotoval, svoju zbierku predal. Najprv sa roku 1868 dostala k obchodníkovi so starožitnosťami menom Antoine de la Narde. Edmond de Goncourt obraz videl v jeho obchode v roku 1889 schovaný za dreveným krytom, ktorý bol ozdobený obrazom krajinky. Baron Ferenc Hatvany obraz kúpil roku 1910 pre Galériu Bernheim-Jeune a priniesol ho do Budapešti. Tento maďarský zberateľ obraz vlastnil až do konca druhej svetovej vojny.

Posledným majiteľom obrazu bol psychoanalytik Jacques Lacan. On a jeho žena, herečka Sylvia Bataille, ho kúpili v roku 1955 a zavesili ho v jednej vidieckej vile v Giutancourt. Lacan sa spýtal svojho nevlastného brata André Massona, či by nemohol skonštruovať dvojitý rám, ktorý by vpredu ukazoval inú maľbu. Masson namaľoval „surrealist version of L'Origine du monde“ (surrealistickú verziu Pôvodu sveta). Verejnosť New Yorku mala roku 1988 prvý raz možnosť uvidieť obraz v Brooklynskom múzeu. Po Lacanovej smrti v roku 1981 sa obraz dostal do Francúzska a od roku 1995 ho vystavuje Musée d’Orsay v Paríži.

## Polemiky
Obraz vyvolal nespočetné polemiky a často sa označuje ako pornografia. Realistické a neskryté podanie aj dnes ešte vyvoláva prudké reakcie verejnosti. V Musée d’Orsay preto jedného strážcu poverili špeciálne permanentným strážením len tohto umeleckého diela.

## Literatúra

* Philippe Dagen, Le Musée d’Orsay dévoile « L’Origine du monde » [Musée d’Orsay odhaľuje „Pôvod sveta“] in Le Monde, 21.6. 1995
* Philippe Dagen, *Sexe, peinture et secret* [Sex, maľba a tajomstvo] in Le Monde, 22. 10. 1996
* Maxime Du Camp, *Les Convulsions de Paris* [Otrasy Paríža], 1878
* Isabelle Enaud Lechien, *James Whistler*, ACR Édition
* Stéphane Guégan and Michèle Haddad, *"L’ABCdaire de Courbet* [Šlabikár o Courbetovi], Flammarion
* Florence Noiville, *Le retour du puritanisme* [Návrat puritanizmu] in Le Monde, 25.3.1994

## Filmografia

* Jean Paul Fargier, L’Origine du monde, 1996

Kategória:Francúzske obrazy
Kategória:Erotické umenie